চুনারুঘাট প্রতিনিধি ॥ চুনারুঘাট উপজেলার লস্কপুর চা বাগানে খেলার মাঠে গতকাল মঙ্গলবার সনাতন ধর্মাবলম্বীদের চড়ক পুজা অনুষ্ঠিত হয়েছে। এ পুজাকে কেন্দ্র করে উপজেলার ১৭টি চা বাগানের চা শ্রমিক সহ ১০ সহস্র্রাধিক দর্শক খেলার মাঠে সমবেত হয়। আয়োজকরা জানান, এবারই প্রথম বারের মত লস্কপুর চা বাগানে চড়ক পুজা অনুষ্টিত হচ্ছে। উক্ত চড়ক পুজায় চুনারুঘাট উপজেলা আওয়ামীলীগের সাধারন সম্পাদক ও উপজেলা চেয়ারম্যান আবু তাহের প্রধান অতিথি হিসাবে উপস্থিত ছিলেন। এছাড়াও উপস্থিত ছিলেন পাইকপাড়া ইউনিয়ন চেয়ারম্যান ওয়াহেদ আলী মাষ্টার, রিপোর্টাস ইউনিটির সাধারন সম্পাদক আবুল কালাম আজাদ, বাগান ব্যবস্থাপকগণ, রইছ উল্লা মেম্বার সহ পঞ্চায়েত নেতৃবৃন্দ।